


LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2001 M. GRUODŽIO 14 D. NUTARIMO NR. 1524 „DĖL VALSTYBĖS ILGALAIKIO MATERIALIOJO TURTO NUOMOS“ PAKEITIMO

2020 m. vasario 12 d. Nr. 129
Vilnius

Lietuvos Respublikos Vyriausybė nutaria:
. Pakeisti Lietuvos Respublikos Vyriausybės 2001 m. gruodžio 14 d. nutarimą Nr. 1524 „Dėl valstybės ilgalaikio materialiojo turto nuomos“:
. Pakeisti nurodytą nutarimą ir jį išdėstyti nauja redakcija (Valstybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašas nauja redakcija nedėstomas):


„LIETUVOS RESPUBLIKOS VYRIAUSYBĖ

NUTARIMAS
DĖL VALSTYBĖS ILGALAIKIO MATERIALIOJO TURTO, VALSTYBĖS IR SAVIVALDYBIŲ NEKILNOJAMOJO TURTO NUOMOS 


Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 3 ir 4 dalimis, Lietuvos Respublikos mokslo ir studijų įstatymo 87 straipsnio 5 dalimi, Lietuvos Respublikos profesinio mokymo įstatymo 40 straipsnio 4 dalimi ir Lietuvos Respublikos sveikatos priežiūros įstaigų įstatymo 36 straipsnio 7 dalimi, Lietuvos Respublikos Vyriausybė nutaria:
. Patvirtinti pridedamus:
. Valstybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašą.
. Valstybės ir savivaldybių nekilnojamojo turto nuomos viešojo konkurso organizavimo ir vykdymo informacinių technologijų priemonėmis tvarkos aprašą.
. Nustatyti, kad valstybės ir savivaldybių nekilnojamojo turto nuomos viešasis konkursas gali būti:
. tiesioginis, kuris vykdomas nuomos konkurso dalyviams susirinkus nurodytoje vietoje nurodytu laiku (toliau – tiesioginis nuomos konkursas). Tiesioginis nuomos konkursas organizuojamas ir vykdomas pagal šiuo nutarimu patvirtintą Valstybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašą, kai viešajame konkurse išnuomojamas valstybės nekilnojamasis turtas, arba pagal savivaldybės tarybos nustatytą savivaldybės ilgalaikio materialiojo turto nuomos tvarką, kai viešajame konkurse išnuomojamas savivaldybės nekilnojamasis turtas;
. elektroninis, kuris vykdomas informacinių technologijų priemonėmis (toliau – e. konkursas). E. konkursas organizuojamas ir vykdomas šiuo nutarimu patvirtinto Valstybės ir savivaldybių nekilnojamojo turto nuomos viešojo konkurso organizavimo ir vykdymo informacinių technologijų priemonėmis tvarkos aprašo nustatyta tvarka, pradėjus veikti šiame apraše nurodytoms informacinėms sistemoms.“
. Pakeisti nurodytu nutarimu patvirtintą Valstybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašą:
. Pakeisti pavadinimą ir jį išdėstyti taip:
„VALSTYBĖS ILGALAIKIO MATERIALIOJO TURTO NUOMOS VIEŠOJO KONKURSO IR NUOMOS BE KONKURSO ORGANIZAVIMO IR VYKDYMO TVARKOS APRAŠAS“.
. Pakeisti 1 punktą ir jį išdėstyti taip:
„. Valstybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos apraše (toliau – Aprašas) reglamentuojamas valstybės ilgalaikio materialiojo turto (toliau – turtas) nuomos viešojo konkurso organizavimas ir vykdymas, valstybės turto nuomos be konkurso organizavimas ir vykdymas, nuomos sutarties pasirašymas ir turto perdavimas. Aprašas netaikomas, jeigu juridinių asmenų veiklą reglamentuojantys įstatymai nustato specialią teisių perdavimo ar suteikimo tvarką.“
. Pakeisti 2 punktą ir jį išdėstyti taip:
„. Apraše vartojamos sąvokos suprantamos taip, kaip jos apibrėžtos arba vartojamos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme (toliau – Įstatymas) ir Lietuvos Respublikos centralizuotai valdomo valstybės turto valdytojo įstatyme.“
. Pakeisti 4 punktą ir jį išdėstyti taip:
„. Kai perkančioji organizacija vykdo paslaugų, kurioms teikti bus naudojamas jos arba kito turto valdytojo (jo sutikimu) valdomas valstybės turtas, viešąjį pirkimą, šis turtas išnuomojamas Lietuvos Respublikos viešųjų pirkimų įstatymo nustatyta tvarka vykdomo paslaugų viešojo pirkimo metu. Paslaugų viešojo pirkimo dokumentuose turi būti nurodomas valstybės turto nuompinigių dydis.“
. Pakeisti 6 punktą ir jį išdėstyti taip:
„. Turto valdytojo funkcijoms atlikti nenaudojamas valstybės nekilnojamasis turtas – statiniai, patalpos ar jų dalys (toliau – valstybės nekilnojamasis turtas), išskyrus Įstatymo 15 straipsnio 2 dalyje nustatytais atvejais, negali būti išnuomotas, jeigu centralizuotai valdomo valstybės turto valdytojas nustato, kad valstybės nekilnojamojo turto reikia kito valstybės turto valdytojo funkcijoms atlikti.“
. Pripažinti netekusiu galios 7 punktą.
. Pakeisti 14.2 papunktį ir jį išdėstyti taip:
„. informacija apie nuomojamą turtą (turto pavadinimas, unikalus numeris, adresas, kiti turto identifikavimo duomenys);“
. Pakeisti 14.4 papunktį ir jį išdėstyti taip:
„. pradinis turto nuompinigių dydis be pridėtinės vertės mokesčio (toliau – PVM) ar su juo (jeigu turto valdytojas yra PVM mokėtojas ir jeigu teisės aktų nustatyta tvarka PVM turi būti skaičiuojamas), kuris vykdant pirmąjį turto nuomos konkursą nustatomas vadovaujantis Aprašo 5 punkte nurodytomis taisyklėmis; pradinis turto nuompinigių dydis skelbiant kitus to paties turto nuomos konkursus nustatomas Aprašo 33 punkte nustatyta tvarka;“
. Pakeisti 14.9 papunktį ir jį išdėstyti taip:
„. konkurso dalyvio pradinio įnašo dydis, jo sumokėjimo terminas ir turto valdytojo sąskaitos, į kurią turi būti sumokėtas pradinis įnašas, rekvizitai; valstybės turtą išnuomojant iki vienų metų laikotarpiui, konkurso dalyvio pradinis įnašas negali būti mažesnis kaip vieno mėnesio pradinio turto nuompinigių dydžio suma, o turtą išnuomojant ilgesniam kaip vienų metų laikotarpiui – 3 mėnesių pradinio valstybės turto nuompinigių dydžio suma; pradinis įnašas turi būti sumokėtas prieš atvykstant registruotis konkurso dalyviu;“
. Pakeisti III skyrių ir jį išdėstyti taip:

„ SKYRIUS


. Subjektai, norintys išsinuomoti valstybės turtą be konkurso, turto valdytojui pateikia prašymą dėl galimybės išsinuomoti turto valdytojo valdomą valstybės turtą, kuriame nurodo, kokiam tikslui naudos valstybės turtą, nuomos terminą, prašomo išsinuomoti valstybės turto adresą. Turto valdytojas, gavęs du ar daugiau prašymų išsinuomoti tą patį valstybės turtą, organizuoja viešąjį nuomos konkursą. Jeigu gautas vienas prašymas išsinuomoti valstybės turtą, turto valdytojas ne vėliau kaip per 3 darbo dienas nuo prašymo gavimo dienos, o tuo atveju, kai prašymas pateiktas siekiant išsinuomoti valstybės turtą neatidėliotiniems darbams atlikti, prašymo pateikimo dieną prašymą pateikusiam asmeniui nurodo:
. jeigu turto valdytojas gali išnuomoti prašyme nurodytą valstybės turtą, – informaciją apie nuompinigių dydį (jeigu valstybės turtas išnuomojamas be konkurso, nes nuomos viešasis konkursas neįvyksta bent 3 kartus, turto valdytojas nurodo paskutinį turto valdytojo patvirtintą nuompinigių dydį), prireikus kitą su valstybės turtu susijusią informaciją, kurią turto valdytojas laiko svarbia;
. jeigu turto valdytojas negali išnuomoti prašyme nurodyto valstybės turto, – argumentus, kodėl prašomas išsinuomoti valstybės turtas negali būti išnuomotas.
. Aprašo 39 punkte nurodytą prašymą pateikęs asmuo, gavęs Aprašo 39.1 papunktyje nurodytą informaciją, turto valdytojui pateikia:
. paraišką, kurioje turi būti nurodyta:
. fizinio asmens ar jo įgalioto asmens vardas, pavardė, gyvenamosios vietos adresas arba juridinio asmens teisinė forma, pavadinimas, kodas ir buveinės adresas (šie reikalavimai taikomi juridinio asmens statuso neturintiems subjektams, jų filialams ir atstovybėms, jeigu pagal asmens registravimo vietos įstatymus toks subjektas privalo juos turėti); 
. siūlomas valstybės turto nuompinigių dydis;
. kokiam tikslui asmuo naudos nuomojamą turtą;
. Nekilnojamojo turto registro centrinio duomenų banko išrašo kopiją, kai bendrosios nuosavybės teise valdomas valstybės nekilnojamasis turtas išnuomojamas šio turto bendraturčiams;
. Nekilnojamojo turto registro centrinio duomenų banko išrašo ir (arba) sutarties kopiją, kai valstybės nekilnojamąjį turtą nori išsinuomoti greta šio turto esančių statinių, savininkas ar kitais teisiniais pagrindais turtą valdantis subjektas;
. dokumentus, kuriais patvirtinama, kad pelno nesiekiančių subjektų pagrindinis veiklos tikslas atitinka bent vieną iš Įstatymo 14 straipsnio 2 dalyje nustatytų tikslų (tokie dokumentai yra įstatai, laisvos formos veiklos ataskaita, kurioje pateikiama informacija apie suorganizuotus renginius, jų datas, dalyvių skaičių, ir panašaus pobūdžio dokumentai);
. dokumentus, kuriais patvirtinama, kad valstybės turtas išnuomojamas trumpalaikiam renginiui, kurio trukmė ne ilgesnė nei 30 dienų, organizuoti (tokie dokumentai yra renginių tvarkaraštis, skelbimas ir (arba) pasirašytos sutartys dėl renginio organizavimo, kuriuose numatomas dalyvių skaičius, ir panašaus pobūdžio dokumentai);
. dokumentus, kuriais patvirtinama, kad subjekto veiklos pobūdis atitinka valstybės turto paskirtį;
. kitus turto valdytojo prašomus pateikti dokumentus ir (ar) informaciją, kurie patvirtintų šiame punkte nurodytuose dokumentuose pateiktos informacijos teisingumą.
. Turto valdytojas ne vėliau kaip per 5 darbo dienas nuo Aprašo 40 punkte nurodytų paraiškos, kitų dokumentų ir informacijos gavimo dienos, o tuo atveju, kai paraiška pateikta siekiant išnuomotą turtą naudoti neatidėliotiniems darbams atlikti, – jų pateikimo dieną, įvertinęs, kad pateikta paraiška ir dokumentai atitinka Aprašo 40 punkte nustatytus reikalavimus ir kad siūlomas valstybės turto nuompinigių dydis ne mažesnis už Aprašo 39.1 papunktyje nurodytą dydį, priima sprendimą dėl valstybės turto nuomos. 
. Turto valdytojo arba Lietuvos Respublikos Vyriausybės sprendime dėl valstybės turto nuomos turi būti nurodyta:
. informacija apie nuomojamą turtą (turto pavadinimas, unikalus numeris, adresas, kiti turto identifikavimo duomenys);
. turto naudojimo paskirtis ir ypatumai (specialiosios turto charakteristikos, įskaitant leidimų sistemą, veiklos, kuriai vykdyti galės ar turės būti naudojamas išnuomojamas turtas, pobūdis);
. nuompinigių dydis;
. institucija ir asmuo, įgalioti pasirašyti nuomos sutartį ir turto perdavimo ir priėmimo aktą.
. Turto valdytojas paraišką išsinuomoti turtą pateikusiam asmeniui ne vėliau kaip per 1 darbo dieną nuo sprendimo priėmimo, o kai turtas išnuomojamas neatidėliotiniems darbams tą pačią darbo dieną, išsiunčia informacinį pranešimą apie priimtą sprendimą dėl valstybės turto nuomos, kuriame nurodo nuomos sutarties sudarymo datą ir laiką.
. Jeigu asmuo negali nurodytu laiku atvykti pasirašyti nuomos sutarties, suderinama kita nuomos sutarties pasirašymo data. Jeigu turto valdytojas atsisako išnuomoti turtą, jis asmeniui privalo nurodyti tokio sprendimo priežastis.“
. Pakeisti 45.2 papunktį ir jį išdėstyti taip:
„. kai turtas išnuomojamas be konkurso, su paraišką išsinuomoti turtą pateikusiu asmeniu – ne vėliau kaip per 5 darbo dienas nuo sprendimo priėmimo dienos, o kai siekiama atlikti neatidėliotinus darbus, – ne vėliau kaip sprendimo priėmimo dieną;“.
. Pakeisti 47 punktą ir jį išdėstyti taip:
„. Valstybės turtas gali būti išnuomotas ne ilgesniam kaip 10 metų laikotarpiui (įskaitant nuomos termino pratęsimą), išskyrus atvejus, kai įstatymai, tarptautinės sutartys ar tarptautiniai susitarimai nustato kitaip, taip pat atvejus, kai valstybės ilgalaikis materialusis turtas išnuomojamas įgyvendinant valstybei svarbius ekonominius projektus, nuomos laikotarpį nustatant atsižvelgus į projekto investicijų grąžą ir projekto veiklos pobūdį. Pasibaigus nuomos terminui, su nuomininku, visiškai įvykdžiusiu pagal nuomos sutartį prisiimtus įsipareigojimus, nuomos sutartis gali būti atnaujinta Lietuvos Respublikos civilinio kodekso nustatyta tvarka. Kai atnaujinama valstybės turto nuomos sutartis, valstybės turto valdytojas likus 3 mėnesiams iki nuomos termino pabaigos turi suderinti nuomos sutarties atnaujinimo galimybes su centralizuotai valdomo valstybės turto valdytoju ir užtikrinti, kad bendra nuomos trukmė nebūtų ilgesnė už Įstatymo 15 straipsnyje nustatytą terminą.“
. Pakeisti 1 priedą:
. Pakeisti priedo žymą ir ją išdėstyti taip:
„Valstybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašo 1 priedas“. 
. Pakeisti pirmąją pastraipą ir ją išdėstyti taip:

„Nuomotojas 	,
	(valstybės turto valdytojo teisinė forma, pavadinimas, kodas ir registracijos adresas)
atstovaujamas (-a) 	,
	(atstovo vardas, pavardė, pareigos)
veikiančio (-ios) pagal 	,
	(atstovavimo pagrindas, dokumento data, numeris)
ir nuomininkas 	
	(teisinė forma, pavadinimas, kodas ir registracijos adresas, jeigu nuomininkas yra juridinis asmuo, arba vardas, pavardė ir gyvenamosios vietos adresas, jeigu nuomininkas yra fizinis asmuo)
	,
atstovaujamas (-a) 	,
	(atstovo vardas, pavardė, pareigos)
veikiančio (-ios) pagal 	,
	(atstovavimo pagrindas, dokumento data, numeris)
vadovaudamiesi nuomos be konkurso, nuomos viešojo konkurso ir nuomos elektroninio konkurso, įvykusio _____ m. ____________ ___ d., rezultatais, sudaro šią valstybės turto nuomos sutartį (toliau – Sutartis). Toliau Sutartyje nuomotojas ir nuomininkas kiekvienas atskirai gali būti vadinami šalimi, o abu kartu – šalimis.“
.Pakeisti 1.1 papunktį ir jį išdėstyti taip:
„. Nuomotojas įsipareigoja perduoti nuomininkui valstybės materialųjį turtą (toliau – 
turtas) 	
(nuomojamo turto pavadinimas, adresas, unikalus ar inventorizacijos Nr., statinio plotas, tūris, 
	
turto likutinė vertė ir kt.)
naudoti ir laikinai valdyti už nuomos mokestį, o nuomininkas įsipareigoja priimti turtą ir už jį mokėti nuomos mokestį.“. 
. Papildyti 4.1.5 papunkčių:
„. per 5 (penkias) darbo dienas nuo turto perdavimo ir priėmimo akto pasirašymo dienos kreiptis į valstybės įmonę Registrų centrą dėl Sutarties ir perdavimo ir priėmimo akto įregistravimo Nekilnojamojo turto registre ir apmokėti su Sutarties ir perdavimo ir priėmimo akto registravimu susijusias išlaidas“.
. Pakeisti 4.3.1 papunktį ir jį išdėstyti taip:
„. per 5 (penkias) darbo dienas nuo Sutarties ir perdavimo ir priėmimo akto įregistravimo Nekilnojamojo turto registre dienos kompensuoti nuomotojui su Sutarties ir perdavimo ir priėmimo akto įregistravimu susijusias išlaidas;“. 
. Pakeisti 4.5 papunktį ir jį išdėstyti taip:
„. Nuomininkas neturi teisės (išskyrus Valstybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašo 48 punkte nustatytus atvejus) subnuomoti turto (ar jo dalies) ar suteikti tretiesiems asmenims kokių nors kitų teisių naudotis turtu (ar jo dalimi). Nuomininkas taip pat neturi teisės perleisti visų ar dalies savo teisių ir (ar) pareigų, kylančių iš Sutarties, įkeisti turto nuomos teisės ar perduoti jos kaip turtinio įnašo kuriam nors trečiajam asmeniui ar kitaip suvaržyti Sutartyje nustatytų turto nuomos teisių.“
. Pakeisti 2 priedą ir jį išdėstyti nauja redakcija (pridedama).
. Nustatyti, kad iki šio nutarimo įsigaliojimo dienos pradėtos vykdyti valstybės ilgalaikio materialiojo turto nuomos procedūros baigiamos vykdyti pagal Valstybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo nuostatas, galiojusias iki šio nutarimo įsigaliojimo dienos.



Ministrą Pirmininką pavaduojantis 
energetikos ministras, laikinai einantis
ekonomikos ir inovacijų ministro pareigas		Žygimantas Vaičiūnas



Finansų ministras	Vilius Šapoka

PATVIRTINTA
Lietuvos Respublikos Vyriausybės
2001 m. gruodžio 14 d. nutarimu Nr. 1524
(Lietuvos Respublikos Vyriausybės
2020 m. vasario 12 d. nutarimo Nr129
redakcija)

VALSTYBĖS IR SAVIVALDYBIŲ NEKILNOJAMOJO TURTO NUOMOS VIEŠOJO KONKURSO ORGANIZAVIMO IR VYKDYMO INFORMACINIŲ TECHNOLOGIJŲ PRIEMONĖMIS 
TVARKOS APRAŠAS 

 SKYRIUS


. Valstybės ir savivaldybių nekilnojamojo turto nuomos viešojo konkurso organizavimo ir vykdymo informacinių technologijų priemonėmis tvarkos apraše (toliau – Aprašas) reglamentuojama valstybės ir savivaldybių nekilnojamojo turto – statinių, patalpų ar jų dalių (toliau – nekilnojamasis turtas) nuomos viešojo konkurso organizavimo ir vykdymo informacinių technologijų priemonėmis tvarka, kuri apima nekilnojamojo turto nuomos elektroninio konkurso inicijavimą ir nuomos sąlygų nustatymą, dalyvių registraciją, konkurso vykdymą, konkurso pabaigą ir nuomos sutarčių sudarymą.
. Apraše vartojamos sąvokos: 
. Nekilnojamojo turto nuomos elektroninis konkursas (toliau – e. konkursas) – nekilnojamojo turto nuomos viešas konkursas, organizuojamas ir vykdomas informacinių technologijų priemonėmis, naudojantis valstybės informacine sistema jos interneto svetainėje www.evarzytines.lt arba kitomis informacinėmis sistemomis jų interneto svetainėse (toliau kartu – speciali interneto svetainė), pagal informacinių sistemų naudojimo taisykles, atitinkančias Aprašo reikalavimus.

. Nekilnojamojo turto nuomos elektroninio konkurso organizatorius (toliau – e. konkurso organizatorius) – subjektas, kuriam valstybės ar savivaldybių ilgalaikio materialiojo turto nuomą reglamentuojančiuose teisės aktuose nustatyta teisė ir (arba) įgaliojimai priimti sprendimus dėl nekilnojamojo turto nuomos, organizuoti ir vykdyti e. konkursą.

. Kitos Apraše vartojamos sąvokos suprantamos taip, kaip jos apibrėžtos arba vartojamos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme. 


 SKYRIUS


. E. konkursas gali būti inicijuojamas, jeigu vadovaujantis valstybės ir savivaldybių ilgalaikio materialiojo turto nuomą reglamentuojančiais teisės aktais yra priimtas sprendimas viešame konkurse išnuomoti nekilnojamąjį turtą, nustatytas ir (arba) įgaliotas e. konkurso organizatorius ir patvirtintos nekilnojamojo turto nuomos sąlygos. 
. E. konkurso organizatorius, atsižvelgdamas į nekilnojamojo turto nuomos sąlygas, ne vėliau kaip per 5 darbo dienas nuo sprendimo viešame konkurse išnuomoti nekilnojamąjį turtą priėmimo parengia skelbimą apie vyksiantį e. konkursą (toliau – skelbimas), kurį paskelbia savo interneto svetainėje, specialioje interneto svetainėje ir bent vienoje visuomenės informavimo priemonėje.
. Skelbime nurodoma: 
. e. konkurso organizatoriaus pavadinimas, jo buveinės adresas, juridinio asmens kodas, kontaktinis elektroninio pašto adresas;
. informacija apie nuomojamą nekilnojamąjį turtą (turto pavadinimas, unikalus numeris, adresas, kiti turtą identifikuojantys duomenys);
. nekilnojamojo turto naudojimo paskirtis ir ypatumai (specialiosios turto charakteristikos, įskaitant leidimų sistemą, veiklos, kuriai vykdyti bus naudojamas išnuomojamas nekilnojamasis turtas, pobūdis);
. pradinis nekilnojamojo turto nuompinigių dydis skelbiamas be pridėtinės vertės mokesčio (toliau – PVM) ir su juo (jeigu e. konkurso organizatorius yra PVM mokėtojas ir jeigu teisės aktų nustatyta tvarka PVM turi būti skaičiuojamas), kuris, pirmąjį ir antrąjį kartus skelbiant to paties valstybės nekilnojamojo turto e. konkursą, apskaičiuojamas Lietuvos Respublikos finansų ministro nustatyta tvarka, o pirmąjį ir antrąjį kartus skelbiant to paties savivaldybės nekilnojamojo turto e. konkursą – savivaldybės tarybos nustatyta tvarka; skelbiant paskesnius e. konkursus, pradinis nekilnojamojo turto nuompinigių dydis nustatomas Aprašo 23 punkte nustatyta tvarka;
. e. konkurso dalyvio pradinio įnašo dydis. Nekilnojamąjį turtą išnuomojant ne ilgesniam negu vienų metų laikotarpiui, e. konkurso dalyvio pradinis įnašas negali būti mažesnis kaip vieno mėnesio pradinio nekilnojamojo turto nuompinigių dydžio suma, o nekilnojamąjį turtą išnuomojant ilgesniam negu vienų metų laikotarpiui – 3 mėnesių pradinio nekilnojamojo turto nuompinigių dydžio suma;
. e. konkurso dalyvio registracijos mokestis, kuris apskaičiuojamas atsižvelgiant į e. konkurso organizavimo išlaidas, bet negali būti didesnis nei e. konkurso dalyvio pradinis įnašas;
. e. konkurso organizatoriaus nurodyta sąskaita, į kurią turi būti sumokėtas e. konkurso dalyvio pradinis įnašas ir registracijos mokestis; 
. nekilnojamojo turto nuompinigių didinimo intervalas;
. e. konkurso dalyvių pradinio įnašo ir registracijos mokesčio sumokėjimo terminas (pradžios ir pabaigos data ir laikas);
. e. konkurso pradžios ir pabaigos data ir laikas; 
. e. konkurso dalyvių registracijos terminas (pradžios ir pabaigos data ir laikas);
. informacija dėl nuomojamo nekilnojamojo turto apžiūros (asmens, atsakingo už turto apžiūrą ir informacijos pateikimą, vardas, pavardė, telefono numeris, elektroninio pašto adresas, tiksli turto apžiūros data ir laikas) ir jo naudojimo sąlygų;
. nekilnojamojo turto nuomos terminas;
. kitos, jeigu tokios yra, sąlygos, kurias nekilnojamojo turto nuomininkas ir e. konkurso laimėtojas turės atitikti ir (arba) įgyvendinti, iki bus sudaryta nuomos sutartis ir (arba) nuomos sutarties įgyvendinimo laikotarpiu;
. kitos, jeigu tokios yra, nekilnojamojo turto nuomos sąlygos. 

 SKYRIUS


 SKIRSNIS 


. Dalyvauti e. konkurse gali Lietuvos Respublikos ir užsienio valstybių fiziniai, juridiniai asmenys, juridinio asmens statuso neturintys subjektai, jų filialai ar atstovybės, asmenys, sudarę rašytinį susitarimą dalyvauti e. konkurse ir kartu nuomos teisėmis įsigyti išnuomojamą nekilnojamąjį turtą. Asmenys, registruodamiesi į e. konkursą, specialioje interneto svetainėje turi pateikti šių dokumentų skaitmenines kopijas:

. juridinio asmens statuso neturintys subjektai, jų filialai ar atstovybės:

. Juridinių asmenų registro išrašo (ar kito veiklos pagrindimo dokumento), jeigu pagal asmens registravimo vietos įstatymus toks subjektas privalo jį turėti, patvirtintą kopiją;

. įstatų arba nuostatų (ar kito steigimo dokumento), jeigu pagal asmens registravimo vietos įstatymus toks subjektas privalo juos turėti, patvirtintą kopiją;

. juridiniai asmenys, taip pat juridinio asmens statuso neturintys subjektai, jų filialai ar atstovybės:

. kompetentingo valdymo organo sprendimo dėl dalyvavimo e. konkurse, jeigu pagal asmens steigimo dokumentus ar teisės aktus sprendimą dėl dalyvavimo e. konkurse turi priimti valdymo organas, patvirtintą kopiją;

. atstovo įgaliojimų patvirtinimo dokumentų patvirtintas kopijas;

. rašytinio susitarimo dėl ketinimo nuomos teisėmis kartu įsigyti išnuomojamą nekilnojamąjį turtą patvirtintas kopijas, jeigu e. konkurse ketina dalyvauti keli asmenys arba asmenų grupė;

. kitus e. konkurso sąlygose nurodytus dokumentus ar informaciją, įskaitant informaciją apie atitiktį nekilnojamojo turto e. konkurso sąlygose nustatytoms išnuomojamo nekilnojamojo turto specialiosioms charakteristikoms, kai išnuomojami pastatai ar patalpos, kuriems taikomos specialiosios charakteristikos, įskaitant leidimų sistemą; paaiškinimus, kokiam tikslui e. konkurso dalyvis naudos nuomojamą turtą; dokumentus, kuriais patvirtinama, kad e. konkurso dalyvio veikla atitinka Aprašo 6.3 papunktyje nurodytą veiklą, kuriai išnuomojamas nekilnojamasis turtas, bet neapsiribojant šia informacija ir dokumentais;
. fiziniai asmenys – Aprašo 7.2.2–7.2.4 papunkčiuose nurodytus dokumentus ar informaciją;

. užsienio subjektai – užsienio valstybės pilietybės patvirtinimo dokumento arba užsienio valstybės nuolatinio gyventojo statuso patvirtinimo dokumento nuorašus, o užsienio juridiniai asmenys – registravimo pažymėjimą ir įstatus ar kitus juos atitinkančius steigimo dokumentus, legalizuotus ar patvirtintus pažyma (Apostille), jeigu Lietuvos Respublikos tarptautinės sutartys ar Europos Sąjungos teisės aktai nenumato kitaip.

 SKIRSNIS


. Registracija į e. konkursą vyksta prisijungiant specialioje interneto svetainėje ir prisijungusiam asmeniui patvirtinus savo tapatybę specialioje interneto svetainėje siūlomais asmens tapatybės nustatymo būdais.
. Fizinis asmuo, prisijungęs specialioje interneto svetainėje, gali veikti savo vardu arba kaip kito fizinio ar juridinio asmens atstovas, specialioje interneto svetainėje pateikęs dokumentų, kuriais patvirtinami atstovavimo įgaliojimai, skaitmenines kopijas. 

. Fizinis asmuo į e. konkursą gali registruotis tik vieną kartą kaip dalyvis arba kaip juridinio ar fizinio asmens atstovas.
. Asmuo, patvirtinęs savo tapatybę, specialioje interneto svetainėje nurodo adresą korespondencijai (jei gyvenamoji vieta (buveinė) nėra deklaruota ar nesutampa su deklaruotąja), elektroninio pašto adresą, telefono numerį, sąskaitą, į kurią turėtų būti grąžintas pradinis įnašas. 

. Asmuo, prisijungęs specialioje interneto svetainėje, turi teisę susipažinti su Aprašo 6 punkte nurodyta informacija ir nekilnojamojo turto nuomos sutarties projektu, taip pat turi patvirtinti, kad susipažino su Aprašu ir kitomis e. konkurso organizatoriaus nustatytomis taisyklėmis ir sutinka, kad informacinių sistemų tvarkytojai ar valdytojai tvarkytų jo asmens duomenis, įskaitant ir asmens kodą, dalyvavimo e. konkurse tikslais teisės aktų, reglamentuojančių asmens duomenų tvarkymą, nustatyta tvarka.
. Prieš pradedant registraciją į konkretų e. konkursą, į e. konkurso organizatoriaus nurodytą sąskaitą turi būti sumokėtas registracijos mokestis ir pradinis įnašas, o dokumentų, kuriais patvirtinamas mokėjimas, kopijos specialioje interneto svetainėje pateiktos e. konkurso organizatoriui. 

. E. konkurso dalyviu laikomas asmuo, kuris iki skelbime nurodyto termino pabaigos yra pateikęs visus reikalaujamus dokumentus ir informaciją, kurių tinkamumą įvertino e. konkurso organizatorius, į e. konkurso organizatoriaus nurodytą sąskaitą yra sumokėję registracijos mokestį ir pradinį įnašą ir kuris yra gavęs e. konkurso organizatoriaus pranešimą apie patvirtintą jo registraciją į e. konkursą. Asmuo, nepateikęs reikalaujamų dokumentų ir informacijos arba pateikęs netinkamus dokumentus ir informaciją, nesumokėję registracijos mokesčio ir (arba) pradinio įnašo, gauna pranešimą apie nepatvirtintą registraciją į e. konkursą.



 SKYRIUS



. E. konkurso dalyvis gali dalyvauti e. konkurse ir siūlyti nekilnojamojo turto nuompinigių dydį. Pirmasis e. konkurso dalyvio siūlomas nekilnojamojo turto nuompinigių dydis negali būti mažesnis už pradinį nekilnojamojo turto nuompinigių dydį.  
. Nekilnojamojo turto nuompinigių dydis didinamas automatiniu arba neautomatiniu būdais.  
. Jeigu e. konkurso dalyvis nekilnojamojo turto nuompinigių dydį didina neautomatiniu būdu, jis turi siūlyti didesnį nekilnojamojo turto nuompinigių dydį už prieš tai pasiūlytąjį, tačiau jį didinti ne mažiau negu nurodytas mažiausias nekilnojamojo turto nuompinigių didinimo intervalas. 
. Jeigu e. konkurso dalyvis nekilnojamojo turto nuompinigių dydį didina automatiniu būdu, jis nurodo savo siūlomą pradinį nuompinigių dydį, didžiausią siūlomą nuompinigių dydį ir nuompinigių dydžio didinimo automatiniu būdu intervalą, kuris negali būti mažesnis negu nustatytas mažiausias nuompinigių dydžio didinimo intervalas. Nekilnojamojo turto nuompinigių dydį didinant automatiniu būdu, specialioje interneto svetainėje rodomas e. konkurso dalyvio siūlomas pradinis nuompinigių dydis, kuris išlieka iki to momento, kol kitas e. konkurso dalyvis pasiūlo didesnį nekilnojamojo turto nuompinigių dydį. Kitam e. konkurso dalyviui pasiūlius didesnį nekilnojamojo turto nuompinigių dydį, automatinį nuompinigių dydžio didinimą nustačiusio e. konkurso dalyvio siūlomas nekilnojamojo turto nuompinigių dydis automatiškai padidinamas e. konkurso dalyvio nustatytu intervalu, kol kito e. konkurso dalyvio pasiūlytas nuompinigių dydis viršys automatinį nuompinigių dydžio didinimą nustačiusio e. konkurso dalyvio nurodytą didžiausią nekilnojamojo turto nuompinigių dydį. 
. Jeigu e. konkurso dalyvis, nekilnojamojo turto nuompinigių dydį didinantis neautomatiniu būdu, pasiūlo tokį patį nekilnojamojo turto nuompinigių dydį, kokį kitas e. konkurso dalyvis, nekilnojamojo turto nuompinigių dydį didinantis automatiniu būdu, anksčiau yra nurodęs kaip didžiausią siūlomą nuompinigių dydį, specialioje interneto svetainėje rodomas anksčiau automatinį nuompinigių dydžio didinimą nustačiusio e. konkurso dalyvio didžiausias siūlomas nuompinigių dydis, kuris tampa tuo metu už turto nuomą siūlomu nekilnojamojo turto nuompinigių dydžiu. Šį nekilnojamojo turto nuompinigių dydį kiti e. konkurso dalyviai gali didinti neautomatiniu būdu pasiūlydami didesnį nekilnojamojo turto nuompinigių dydį arba automatiniu būdu nurodydami didesnį nekilnojamojo turto nuompinigių dydį. Šiame Aprašo punkte nustatyta tvarka taikoma ir tais atvejais, kai automatiniu būdu nuompinigių dydį didinantis e. konkurso dalyvis pasiūlo tokį patį didžiausią siūlomą nekilnojamojo turto nuompinigių dydį, kokį kitas e. konkurso dalyvis, nekilnojamojo turto nuompinigių dydį didinantis automatiniu būdu, anksčiau yra nurodęs kaip didžiausią siūlomą nekilnojamojo turto nuompinigių dydį. 
. Iki e. konkurso pabaigos bet kuris e. konkurso dalyvis gali nustatyti automatinį nuompinigių didinimą arba padidinti ar sumažinti anksčiau automatiniu būdu nustatytą didžiausią siūlomą nekilnojamojo turto nuompinigių dydį. E. konkurso dalyvis, kurio pasiūlytas nekilnojamojo turto nuompinigių dydis yra didžiausias, negali sumažinti anksčiau automatiniu būdu nustatyto didžiausio siūlomo nuompinigių dydžio, jeigu jo pasiūlytas nekilnojamojo turto nuompinigių dydis jau yra rodomas specialioje interneto svetainėje kitiems e. konkurso dalyviams. E. konkurso metu specialioje interneto svetainėje rodomas didžiausias nuompinigių dydis. 
. E. konkurso dalyvio pasiūlytas nekilnojamojo turto nuompinigių dydis laikomas priimtu, kai iki e. konkurso pabaigos jis užfiksuojamas specialioje interneto svetainėje. 
. E. konkursas specialioje interneto svetainėje skelbiamas neįvykusiu, jeigu:
. neužregistruojamas nė vienas e. konkurso dalyvis;
. visi e. konkurso dalyviai nepasiūlo jokio nuompinigių dydžio;
. informacinių sistemų tvarkytojas e. konkurso organizatoriui pateikia duomenis apie esminius specialios interneto svetainės, kurioje vykdomas e. konkursas, veiklos sutrikimus;
. e. konkurso laimėtojui Aprašo 31 punkte nurodytame pranešime nustatytu laiku arba per Aprašo 32 punkte nurodytą terminą nepasirašius nekilnojamojo turto nuomos sutarties arba nesuderinus kito nekilnojamojo turto nuomos sutarties pasirašymo laiko, kaip numatyta Aprašo 31 punkte.
. Jeigu Aprašo 22 punkte nustatytais atvejais e. konkursas du kartus iš eilės paskelbiamas neįvykusiu, skelbiant to paties nekilnojamojo turto e. konkursą trečią kartą, pradinis nekilnojamojo turto nuompinigių dydis gali būti sumažintas ne daugiau kaip 30 procentų. Skelbiant to paties nekilnojamojo turto e. konkursą ketvirtą ar daugiau kartų, pradinį turto nuompinigių dydį nustato e. konkurso organizatorius. 
. E. konkurso organizatorius bet kuriuo metu iki nekilnojamojo turto nuomos sutarties sudarymo turi teisę nutraukti e. konkursą, jeigu: 
. atsiranda aplinkybių, kurių nebuvo galima numatyti iki e. konkurso paskelbimo ir dėl kurių e. konkursas negali būti vykdomas Apraše nustatyta tvarka;
. paskelbus e. konkursą paaiškėja, kad nekilnojamojo turto nuoma negalima.
. Apie e. konkurso nutraukimą informuojama specialioje interneto svetainėje.
. Pradinis įnašas e. konkurso dalyviams grąžinamas per 5 darbo dienas:
. po e. konkurso paskelbimo neįvykusiu Aprašo 22.1–22.3 papunkčiuose nurodytais atvejais; 
. po e. konkurso nutraukimo (Aprašo 24 punkte nurodytais atvejais);
. po e. konkurso pabaigos, išskyrus e. konkurso laimėtoją, kurio pradinis įnašas įskaitomas į nuompinigius.
. Registracijos mokestis grąžinamas per 5 darbo dienas nutraukus e. konkursą arba paskelbus jį neįvykusiu dėl esminių specialios interneto svetainės veiklos sutrikimų, dėl kurių negali būti vykdomas e. konkursas. 

 SKYRIUS


. E. konkursas baigiasi skelbime nustatytu laiku. Jeigu iki e. konkurso pabaigos gaunamas bent vienas pasiūlymas dėl nekilnojamojo turto nuompinigių dydžio, e. konkursas pratęsiamas papildomam penkių minučių ir nulio sekundžių terminui, per kurį e. konkurso dalyviai gali siūlyti nekilnojamojo turto nuompinigių dydį. Po kiekvieno per pratęstą papildomą penkių minučių ir nulio sekundžių terminą gauto pasiūlymo dėl nuompinigių e. konkursas pakartotinai pratęsiamas penkių minučių ir nulio sekundžių terminui, kuris pradedamas skaičiuoti nuo didesnio nuompinigių dydžio pasiūlymo gavimo momento. Pratęstas e. konkursas užbaigiamas, jeigu per penkias minutes ir nulį sekundžių po paskutinio pasiūlymo dėl nuompinigių negaunamas kitas pasiūlymas dėl didesnių nuompinigių. 
. E. konkurso laimėtoju pripažįstamas e. konkurso dalyvis, iki e. konkurso pabaigos pasiūlęs didžiausią nekilnojamojo turto nuompinigių dydį. E. konkurso laimėtojui išsiunčiamas pranešimas apie laimėtą e. konkursą, o nelaimėjusiems e. konkurso dalyviams išsiunčiamas pranešimas, kad e. konkurso nelaimėjo. 
. Pasibaigus e. konkursui, specialioje interneto svetainėje paskelbiamas didžiausias pasiūlytas nekilnojamojo turto nuompinigių dydis.
. E. konkurso organizatorius per 3 darbo dienas nuo e. konkurso pabaigos e. konkurso laimėtojui išsiunčia pranešimą, kuriame nurodo nekilnojamojo turto nuomos sutarties pasirašymo vietą, datą ir laiką, taip pat galimybę e. konkurso laimėtojui suderinti kitą nekilnojamojo turto nuomos sutarties pasirašymo vietą, datą ir laiką. Nekilnojamojo turto nuomos sutartis, kurios pavyzdinė forma nustatyta Valstybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašo, patvirtinto Lietuvos Respublikos  Vyriausybės 2001 m. gruodžio 14 d. nutarimu Nr. 1524 „Dėl valstybės ilgalaikio materialiojo turto, valstybės ir savivaldybių nekilnojamojo turto nuomos“, 1 priede, gali būti pasirašoma ir elektroniniu parašu, jeigu e. konkurso organizatorius ir e. konkurso laimėtojas turi elektroninio parašo teisę. 
. Jeigu nekilnojamojo turto nuomos sutartis pasirašoma elektroniniu parašu, e. konkurso laimėtojas, gavęs e. konkurso organizatoriaus elektroniniu parašu pasirašytą nekilnojamojo turto nuomos sutartį, per 5 darbo dienas ją pasirašo elektroniniu parašu ir persiunčia e. konkurso organizatoriui. 

. Nekilnojamojo turto perdavimas įforminamas nekilnojamojo turto perdavimo–priėmimo aktu (toliau – perdavimo–priėmimo aktas) nuomos sutartyje nustatytomis sąlygomis ir tvarka.

. E. konkurso laimėtojui pasirašius nekilnojamojo turto nuomos sutartį ir perdavimo–priėmimo aktą, e. konkurso organizatorius nekilnojamojo turto nuomos sutartį ir perdavimo–priėmimo aktą registruoja Nekilnojamojo turto registre. Nekilnojamojo turto nuomos sutarties ir perdavimo–priėmimo akto registravimo Nekilnojamojo turto registre išlaidas apmoka e. konkurso laimėtojas. 

___________________________________________

Valstybės ilgalaikio materialiojo turto 
nuomos viešojo konkurso ir nuomos be konkurso organizavimo ir vykdymo 
tvarkos aprašo  priedas



VALSTYBĖS ILGALAIKIO MATERIALIOJO TURTO PERDAVIMO IR PRIĖMIMO AKTAS

______________ Nr.____________
(data)
_____________________
(sudarymo vieta)
Nuomotojas 	,
(turto valdytojo teisinė forma, pavadinimas, kodas ir registracijos adresas)
atstovaujamas 	,
(atstovo pareigos, vardas, pavardė)
veikiančio pagal 	,
(atstovavimo pagrindas, dokumento data, numeris)
perduoda, o nuomininkas 	,
(teisinė forma, pavadinimas, registracijos numeris ir adresas, jeigu nuomininkas yra juridinis
	,
asmuo, arba vardas, pavardė ir gyvenamosios vietos adresas, jeigu nuomininkas yra fizinis asmuo)
atstovaujamas 	,
(atstovo pareigos, vardas, pavardė)
veikiančio pagal 	,
(atstovavimo pagrindas, dokumento data, numeris)
remdamiesi _____m. ____d. sudaryta valstybės materialiojo turto nuomos sutartimi Nr. 	, 
perduoda ir priima valstybės materialųjį turtą – 	
(perduodamo valstybės turto pavadinimas, adresas, 
	.
unikalus ar inventorizacijos Nr., statinio plotas, tūris, turto būklė ir pan.)

Perdavė
________________________________	                        _______________
(nuomotojo atstovo pareigų pavadinimas)		             (parašas)		(vardas ir pavardė)

A.V.
Priėmė
_________________________________	      _______________
(nuomininko ar jo atstovo pareigų pavadinimas)	              (parašas)			(vardas ir pavardė)

A.V. (Jeigu reikalavimas turėti antspaudą nustatytas įstatymuose.) 

––––––––––––––––––––

